**Զեյնաբ Խանլարովա**, ամբողջական անուն՝ *Զեյնաբ Յահյա գըզը Խանլարովա* (ադրբ.՝ Zeynəb Yəhya qızı Xanlarova, դեկտեմբերի 28, 1936(1936-12-28), Բաքու, Ադրբեջանական ԽՍՀ, ԽՍՀՄ), խորհրդային ադրբեջանական սոպրանո երգչուհի, ԽՍՀՄ ժողովրդական արտիստուհի (1980), Ադրբեջանական ԽՍՀ-ի (1975), Հայաստանի ԽՍՀ-ի ժողովրդական արտիստուհի (1978)։

Կենսագրություն
--------------

Զեյնաբ Խանլարովան ծնվել է 1936 թվականի դեկտեմբերի 28-ին Բաքու քաղաքում։ Նա ընտանիքում ամենակրտսերն էր։

1956 թվականին ավարտել է Մ.Սաբիրի անվան Բաքվի մանկավարժական դպրոցը, 1961 թվականին՝ Ա.Զեյնալլիի անվան Բաքվի երաժշտական ուսումնարանը (մուղամի բաժին, Սեիդ Շուշինսկիի լսարան)։ Նույն տարում նաև դարձել է Ախունդովի անվան Ադրբեջանի օպերայի և բալետի թատրոնի մենակատարուհի.

Ստեղծագործություն
-----------------

Մասնակցություն է ունեցել *Լեյլի* և *Ասլի* դերերում՝ համապատասխանաբար «Լեյլա և Մեջնուն» և «Ասլի և Քյարամ» օպերաներում (կոմպոզիտոր Ուզեյր Հաջիբեկով), *Արաբզանգի*՝ «Շահ Իսմայիլ» օպերայում (կոմպոզիտոր՝ Մուսլիմ Մագոմաև ավագ), *Սանեմ*՝ («Հարսերի ժայռ» օպերայում (կոմպոզիտոր՝ Շաֆիգա Ախունդովա) և այլ կատարումներում։ Հայտնի է հատկապես մուղամի կատարումներով (Բայաթի Շիրազ, Չահարգահ, Շահնազ և այլն)։

Էստրադային ժանրում ևս Զեյնաբ Խանլարովան հասել է մեծ հաջողությունների։ Հատկապես մեծ ճանաչում են ձեռք բերել կոմպոզիտորներ Թոֆիք Ղուլիևի, Արիֆ Մելիքովի, Ֆիքրեթ Ամիրովի և այլոց ստեղծագործությունների կատարումները։ Խանլարովան երգել է ռուսերեն, հայերեն, ուկրաիներեն, մոլդավերեն, վրացերեն, պարսկերեն, արաբերեն, չինարեն, հնդկերեն, թուրքերեն և այլ լեզուներով։

50 տարի տևած երաժշտական կյանքի ընթացքում Զեյնաբ Խանլարովան ճամփորդել է համերգներով ու հյուրախաղերով՝ Ռուսաստան, Ուկրաինա, Լատվիա, Մոլդավիա, Բելառուս, Ղազախստան, Ուզբեկստան, Թուրքմենստան, Հնդկաստան, Չինաստան, Իրան, Իրաք, Եգիպտոս, Իսրայել, Թուրքիա, Վրաստան, Հայաստան, Բուլղարիա, Գերմանիա, Լեհաստան, Հունգարիա, Ավստրիա, Ֆինլանդիա, Շվեդիա, Չեխիա, Եմեն, Աֆղանստան, ԱՄՆ, Ֆրանսիա, Դանիա, Ավստրալիա և այլուր։

Ադրբեջանում հանդես է եկել Բաքու, Գանձակ, Շաքի, Նախիջևան, Լենքորան և այլ բնակավայրերում։ Երկար ընդմիջումից հետո ելույթ է ունեցել 2008 թվականի նոյեմբերին՝ Բաքվում։ 2012 թվականի ապրիլինի երկօրյա համերգով հանդես է եկել Նյու Յորքում

Հասարակական գործունեություն
---------------------------

Զեյնաբ Խանլարովան եղել է 11-12-րդ ժողովների Ադրբեջանի Գերագույն խորհրդի, և 1-4-րդ ժողովների Ադրբեջանի Միլլի մեջլիսի պատգամավոր։

2010 թվականին ընտրվել է պատգամավոր, խորհրդարանի Մշակույթի հարցերով կոմիտեի անդամ։

Ֆիլմագրություն
--------------

* 1970 - «Ритмы Апшерона» (ֆիլմ-կոնցերտ)
* 1970 - «Встреча на свадьбе» (ֆիլմ-կոնցերտ)
* 1971 - «Концертная программа» (ֆիլմ-կոնցերտ)
* 1979 - «Чудак» (վոկալ)
* 1981 - «Поющая земля»
* 1981 - «Аккорды долгой жизни» («Ուզեյրի կյանք»)
* 1982 - «Привет, Зейнаб!» (ֆիլմ-կոնցերտ)
* 1971 - «Шарт» (վոկալ)
* 2000 - «Поэзия xəzrisi».

Պարգևներ և կոչումներ
--------------------

* Ադրբեջանական ԽՍՀ ժողովրդական արտիստուհի (1975)
* Հայկական ԽՍՀ ժողովրդական արտիստուհի (1978)
* ԽՍՀՄ ժողովրդական արտիստուհի (1980)
* Պարգև՝ «Золотой диск»
* Ժողովուրդների բարեկամության շքանշան
* Օրդեն «Փառք» (1998)
* Օրդեն «Անկախություն» (2006)
* Ադրբեջանի նախագահի պատվավոր դիպլոմ (2011)

Տես նաև
-------

* Ադրբեջանական Հանրապետության Ազգային Ժողովի 5-րդ գումարման պատգամավորների ցանկ

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  «Zövqlə geyinməyə, səhnədə, elə həyatda da gözəl görünməyə çalışıram». Արխիվացված է օրիգինալից 2016 թ․ հոկտեմբերի 6-ին. Վերցված է 2015 թ․ մարտի 3-ին.
2. ↑  Зейнаб Ханларова покорила Нью-Йорк – ФОТО : Культура, 6 апреля 2012
3. ↑  «Сегодня день рождения народной артистки СССР Зейнаб Ханларовой». Արխիվացված է օրիգինալից 2014 թ․ նոյեմբերի 8-ին. Վերցված է 2015 թ․ մարտի 3-ին.

Արտաքին հղումներ
----------------

* Զեյնաբ Խանլարովայի պաշտոնական կայք Արխիվացված 2015-04-13 Wayback Machine
* Կենսագրական տվյալներ

### Վիդեո

* ադրբեջաներեն երգեր
* վրացերեն և մոլդավերեն երգեր